BG Официален вестник на Европейския съюз 23

31998D0534



ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

РЕШЕНИЕ НА КОМИСИЯТА

от 3 септември 1998 година

относно общ технически регламент за мобилни наземни станции (MES) за мрежи за спътникови персонални комуникации (S-PCN), включително преносими наземни станции за S-PCN, работещи в честотен обхват 2.0 GHz на Спътниковата подвижна служба (MSS)

(нотифицирано под номер С(1998) 2376)

(текст от значение за ЕИП)

(98/534/EО)

КОМИСИЯТА НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската общност,

като взе предвид Директива 98/13/EО на Европейския парламент и на Съвета от 12 февруари 1998 г. относно крайните далекосъобщителни устройства и спътниковите наземни станции, включително и взаимното признаване на тяхното съответствие (1), и по специално член 7, параграф 2, второ тире от нея,

като има предвид, че Комисията е приела мерки, идентифициращи вида на спътниковите наземни станции, за които се изисква общ технически регламент, а също и свързаното с това заявление за обхват в съответствие с член 7, параграф 2, първо тире;

като има предвид, че следва да бъдат приети съответните хармонизирани стандарти или части от тях, прилагащи съществените изисквания, които трябва да бъдат трансформирани в общ технически регламент;

като има предвид, че предложението е предадено на комитета (АСТЕ) в съответствие с член 29, параграф 2;

като има предвид, че общият технически регламент, приет с настоящото решение, е в съответствие със становището на АСТЕ,

ПРИЕ НАСТОЯЩОТО РЕШЕНИЕ:

Член 1

1. Това решение се прилага по отношение на спътниковите наземни станции, попадащи в обхвата на хармонизирания стандарт, посочен в член 2, параграф 1.

2. Това решение установява общ технически регламент относно мобилните наземни станции (MES) за мрежи за спътникови персонални комуникации (S-PCN) включително преносимите наземни станции за S-PCN, опериращи в честотен обхват 2.0 GHz на Спътниковата подвижна служба (MSS).

Член 2

1. Общият технически регламент включва хармонизирания стандарт, изготвен от съответния орган по стандартизация, като прилага, доколкото е възможно, съществените изисквания, посочени в член 17 от Директива 98/13/EО. Позоваването на стандарта е дадено в приложението.

2. Спътниковите наземни станции, предмет на настоящото решение, отговарят на общия технически регламент, посочен в параграф 1, на съществените изисквания, посочени в член 5, буква а) от Директива 98/13/ЕО, и на изискванията на всички други приложими директиви и по-специално Директиви 73/23/ЕИО (2) и 89/336/ЕИО (3) на Съвета.

Член 3

По отношение на спътниковите наземни станции, предмет на член 1, параграф 1 от настоящото решение, нотифицираните органи, определени за осъществяването на процедурите, посочени в член 10 от Директива 98/13/ЕО, използват или осигуряват използването на хармонизирания стандарт, посочен в приложението, след влизането в сила на настоящото решение.

Член 4

Адресати на настоящото решение са държавите-членки.

Съставено в Брюксел на 3 септември 1998 година. За Комисията Martin BANGEMANN Член на Комисията

(1) ОВ L 74, 12.3.1998 г., стр. 1.

(2) ОВ L 77, 26.3.1973 г., стр. 29.

(3) ОВ L 139, 23.5.1989 г., стр. 19.

ПРИЛОЖЕНИЕ

Позоваване на приложимия хармонизиран стандарт

Хармонизираният стандарт, посочен в член 2 от решението, е:

Satellite Personal Communications Networks (S-PCN); Mobile Earth Stations (MESs), including handheld earth stations, for S-PCN in the 2,0 GHz bands under the Mobile Satellite Service (MSS)

Terminal essential requirements

(Мобилни наземни станции (MES), включително преносими наземни станции за мрежи за спътникови персонални комуникации (S-PCN) включително преносими наземни станции за S-PCN, работещи в честотен обхват 2.0 GHz на Спътниковата подвижна служба (MSS). Основни изисквания за терминали)

ETSI

Европейски институт за стандарти в далекосъобщенията

Секретариат на ETSI

TBR 42 – февруари 1998 г.

(С изключение на предговора)

Допълнителна информация

Европейският институт за стандарти в далекосъобщенията е признат в съответствие с Директива 83/189/EИО на Съвета (1).

Посоченият по-горе хармонизиран стандарт е създаден в съответствие с мандат, предоставен в рамките на съответните процедури, предвидени в Директива 83/189/EИО.

Пълният текст на хармонизирания стандарт, посочен по-горе, може да бъде получен от:





Европейски институт за стандарти в далекосъобщенията 650, route des Lucioles F-06921 Sophia Antipolis Cedex Европейска комисия DG XIII/A/2 — (BU 31, 1/7) Rue de la Loi/Wetstraat 200 B-1049 Brussels

или от всяка друга организация, отговорна за предоставянето на разположение на ETSI стандарти, списък на които може да бъде намерен в интернет на адрес www.ispo.cec.be.

(1) ОВ L 109, 26.4.1983 г., стр. 8.